Պաշտոնեական լիազորություններն անցնելու և ձեռնարկատիրական գործունեությանն ապօրինի մասնակցելու մեջ մեղադրվող Հովիկ Աբրահամյանն իր ֆեյսբուքյան էջում Հատուկ քննչական ծառայության հարուցած, ըստ իրեն՝ շինծու քրեական գործը կապել է սեպտեմբերի 4-ին կայքերից մեկին տված հարցազրույցում իշխանությունների գործելաոճը քննադատելու հետ։ «Զավեշտալի է, երբ ոչ ականջահաճո հարցազրույցից հետո մարդուն հրավիրում են ՀՔԾ, ակնհայտ կեղծ մեղադրանք առաջադրում՝ նպատակ ունենալով լռեցնել ցանկացած այլակարծություն», - գրել է Աբրահամյանը: